Marikki Hakola

Marikki Hakola (s. 23. elokuuta 1960 Isokyrö) on suomalainen mediataiteilija, jonka päävälineet ovat video ja performanssi. Hänen teoksensa syntyvät useimmiten yhteistyössä tanssijoiden, muusikoiden ja elokuva-alan ammattilaisten kanssa. Hakola eli nuoruusvuotensa Seinäjoella ja opiskeli sitten Helsingin Kuvataideakatemiassa 1980–1984. Nykyisin hän asuu Porvoossa. Vuodesta 1982 lähtien Hakola on tehnyt video- ja multimediateoksia ja muita audiovisuaalisia projekteja sekä performansseja. Niihin kuuluu muun muassa tanssi- ja musiikkivideoita, internet-teoksia, multimediateoksia, installaatioita, multimediaperformansseja ja audiovisuaalisia lavasteita. Hakolan töitä on ollut esillä näyttelyissä, taidemuseoissa ja festivaaleilla ympäri maailmaa. Hän myös opettaa mediataidetta suomalaisissa yliopistoissa.Marikki Hakola, AV-arkki, viitattu 11.12.2014. Hakola työskentelee nykyisin tuotantoyhtiönsä Kroma Productions kautta. Hänen aiempia luovia yhteisöjään ovat olleet Kaligari Oy (1986–1993) ja Turppi-ryhmä (1981–1983).People, Kroma Productions. Viitattu 11.12.2014. Hakolalle myönnettiin valtion ylimääräinen taiteilijaeläke vuonna 2021. Marikki Hakolan sisar oli oopperalaulaja Riikka Hakola. ==Teoksia== *Earth Contacts (1982, video, 30 min) *Deadline (1983, video, 20 min) *The Time Is Right For… (1984, installaatio ja 3 min 40 s videosilmukka) *Cricket (1988, tanssivideo, 7 min) *The Extasy of St. Theresa (1988, valo- ja ääni-installaatio yhdessä Minna Tarkan kanssa) *Stilleben – Milena’s Journey (1989, video Kaija Saariahon musiikkiin, 5 min 30 s) *Gyrus (1989, videoteos, 14 min) *Telephone (1990, tanssivideo 9 min) *Milena-Distanz (1992, videoseinäinstallaatio, 24 min) *TransVersum (1993, tanssivideo, koreografia Ismo-Pekka Heikinheimo, 20 min) *Mediascape – Matka mediamaisemaan (1996, dokumenttielokuva, 52 min) *Continuum (1999, tanssivideo, koreografia Sanna Kekäläinen, 25 min) *Lumottu lapsi (2004, fantasiaelokuva Maurice Ravelin pienoisoopperasta, 47 min) *Butterfly Lovers (2005, tanssi- ja musiikkielokuva kiinalaisen viulukonserton pohjalta, 29 min) *Ullan tarina (2009, multimediateos ja verkkosivusto Porvoon valtiopäivien 200-vuotisjuhliin) *Luonnotar (2010, virtuaalilavastettu musiikkivideo Jean Sibeliuksen musiikkiin, 10 min) *Piipää Remix (2011, perustuu vuoden 1987 teokseen Piipää, musiikki Kaija Saariaho, 41 min) *Motorgan (2013, videoprojisointi moottoripyöräkonserttoon, säv. Marzi Nyman ja Kalevi Kiviniemi) *Der Lindenbaum (2013, musiikkivideo Schubertin liediin Winterreise-sarjasta, es. Qiulin Zhang ja Pami Karvonen, 5 min 30 s) * Mirages (2021, virtuaalilavastusta hyödyntävä kokeellinen tanssi- ja musiikkielokuva, 50 min) ===Kuvia teoksista=== File:PRE by Marikki Hakola.png|PRE (1984) File:PIIPÄÄ, a work by Marikki Hakola.jpg|PIIPÄÄ (1987) File:TRIAD project by Marikki Hakola.jpg|TRIAD (1998–1999) File:L'Enfant et les sortiléges by Marikki Hakola.jpg|L'Enfant et les sortiléges / Lumottu lapsi (2004) File:Moloch – Earthly Gestures by Marikki Hakola.jpg|Moloch (2010) File:Stilleben – Milena's Journey by Marikki Hakola.jpg|Stilleben – Milena's Journey (1989) ==Lähteet== ==Aiheesta muualla== * *Hakolan tuotantoyhtiön Kroma Productionsin sivusto *Marikki Hakola YouTubessa Luokka:Vuonna 1960 syntyneet Luokka:Elävät henkilöt Luokka:Suomalaiset performanssitaiteilijat Luokka:Suomalaiset videotaiteilijat